
Høring - Forskrift for beregning av grunntilskudd for private barnehager i Ålesund kommune 2027

Beskrivelse av bakgrunn og prosess:
Som følge av endringer i barnehageloven §§ 19 og 19 a fra 01.08.2026 skal kommunene fastsette lokal forskrift for beregning og tildeling av grunntilskudd til private barnehager. 
Utfyllende informasjon finnes på Udir: https://www.udir.no/regelverk-og-tilsyn/barnehage/tilskudd-til-private-barnehager/nye-regler-om-driftstilskudd-til-private-barnehager/
Ålesund kommune har utarbeidet forslag til slik forskrift med virkning fra 01.01.2027. 
Ålesund kommune har imøtekommet henstillingen fra PBL om å lage forskriften så enkel som mulig og KS sine maler er benyttet både i beregning av grunntilskuddet og i forskriften.
Formannskapet vedtok 25.08.26 å sende forslag til forskrift ut på offentlig høring i 6 uker.  
Vedlegg til forskriften er beregningsgrunnlaget for grunntilskuddet. 
Høringen blir sendt på epost til barnehagene og andre aktuelle aktører, høringen blir også lagt ut på kommunen sin hjemmeside.
Det er planlagt et høringsmøte for de private barnehagene og aktuelle aktører i høringsperioden. Høringsmøtet blir digitalt og innkalling sendes de private barnehagene og PBL. Eiere eller andre aktører som ønsker å delta på møtet kan enten be om å få innkalling fra Evy-Kristin.Saeth@alesund.kommune.no eller be en av de private barnehagene om å videresende innkalling til teamsmøtet. Høringsmøte er tidfestet til 11.09.26 kl 13-14. Agenda vil være kort gjennomgang av bakgrunn og så vil store deler av møtet være åpent for spørsmål. 
Etter høringsperioden skal innspillene vurderes, og forskriften skal deretter opp i Hovedutvalg for oppvekst og kultur 04.11.26 og endelig politisk behandling i kommunestyret 12.11.26.

Høringsinnspill sendes slik: 
Høringsinnspill sendes inn via denne lenken: Fråsegn til høyring, merk innspillet med «26/11304 Innspill til høring lokal forskrift for beregning av grunntilskudd for private barnehager i Ålesund kommune 2027.»

Det er viktig at dere skriver hvem innspillet er fra, gjerne kontaktinfo til innsender av innspill, skriv tydelig hva dere kommer med innspill på (om det er selve forskriften eller beregningsgrunnlaget og hvilke paragrafer i forskriften eller linjer i beregningsgrunnlaget innspillet gjelder).
Frist 06.10.26




Evy-Kristin Sæth 
Seksjonssjef oppvekst
Oppvekst 
Tlf.: 91128476 
Evy-Kristin.Saeth@alesund.kommune.no

